Ο **Όσκαρ Πιάστρι** είναι Αυστραλός οδηγός αγώνων που οδηγεί για τη Μακλάρεν στο Παγκόσμιο πρωτάθλημα Φόρμουλα 1, αφού προηγουμένως είχε υπηρετήσει ως έφεδρος οδηγός για την Alpine F1 Team και την ακαδημία οδηγών της ομάδας.

Κέρδισε το Formula Renault Eurocup με τη R-ace GP το 2019, το Πρωτάθλημα Φόρμουλα 3 το 2020 και τη Φόρμουλα 2 το 2021 με την Prema Racing. Είναι μόνο ο έκτος οδηγός που κέρδισε το πρωτάθλημα της Φόρμουλα 2 στη σεζόν rookie του και ο πέμπτος οδηγός που κέρδισε τη Φόρμουλα 3 και Φόρμουλα 2 σε διαδοχικές σεζόν. Λόγω της επιτυχίας του σε χαμηλότερες φόρμουλες, ο Πιάστρι θεωρείται ευρέως ως ένας από τους πιο πολλά υποσχόμενους νέους οδηγούς στον μηχανοκίνητο αθλητισμό.

Καριέρα
-------

### Κάρτ

Γεννημένος στη Μελβούρνη της Αυστραλίας, από Ιταλοαυστραλούς γονείς, ο Πιάστρι ξεκίνησε στα καρτ το 2011, προτού αρχίσει επαγγελματικά το 2014, κερδίζοντας πολλούς τίτλους σε διάφορα αυστραλιανά πρωταθλήματα. Το 2015, Ο Πιάστρι άρχισε να αγωνίζεται σε ευρωπαϊκά και άλλα εγκεκριμένα από την FIA πρωταθλήματα καρτ με την Ricky Flynn Motorsport, με την υψηλότερη θέση να είναι η έκτη στο Παγκόσμιο Πρωτάθλημα το 2016 στο Μπαχρέιν.

### Φόρμουλα 4

Ο Πιάστρι οδηγώντας στη Βρετανική F4 το 2017
Το 2016, ο Πιάστρι έκανε το ντεμπούτο στα μονοθέσια σε επιλεγμένους γύρους του Πρωταθλήματος της Φόρμουλα 4 στα ΗΑΕ με τη Dragon F4, διεκδικώντας δύο βάθρα για να πάρει την έκτη θέση στο πρωτάθλημα.

Το 2017, ο Πιάστρι ονομάστηκε ως μέρος της ομάδας της TRS Arden Junior Team για τη Βρετανική F4. Εκεί κατέκτησε έξι νίκες και έξι pole για να τερματίσει ως δεύτερος πίσω από τον Jamie Caroline.

### GP3 Series

Τον Δεκέμβριο του 2018, ο Πιάστρι έλαβε μέρος στο τεστ μετά τη σεζόν στη Yas Marina με την Trident.

### Formula Renault Eurocup

Ο Πιάστρι οδηγώντας στην Μόντσα το 2018
Το 2018, ο Πιάστρι έκανε το ντεμπούτο του στο πρωτάθλημα ξανά με την ομάδα της Arden. Διεκδικώντας τρία βάθρα, με το υψηλότερο τερματισμό να είναι η δεύτερη θέση στον δεύτερο αγώνα στο Χόκενχαϊμ, τερμάτισε τη σεζόν στην ένατη θέση.

Τον Δεκέμβριο του της ιδίας χρονιάς, ανακοινώθηκε ότι η Πιάστρι θα μεταβεί στην περσινή πρωταθλήτρια R-ace GP για το 2019. Εκεί κατέκτησε την πρώτη του νίκη στο πρωτάθλημα στο Σίλβερστοουν, επαναλαμβάνοντας το ξανά μια μέρα αργότερα. Έγινε ο πρώτος οδηγός που κέρδισε τρεις αγώνες το 2019 μετά τη νίκη του στο Σπά τον Ιούλιο. Στέφθηκε πρωταθλητής αφού πήρε μια νίκη και μια τέταρτη θέση στον τελευταίο γύρο στη Yas Marina.

### Φόρμουλα 3

Τον Οκτώβριο του 2019, ο Πιάστρι συμμετείχε στα τεστ μετά τη σεζόν με τους περσινούς πρωταθλητές, Prema Racing. Τον Ιανουάριο του 2020, η ιταλική ομάδα υπέγραψε τον Πιάστρι για να αγωνιστεί στην επερχόμενη σεζόν, μαζί με τους Λόγκαν Σάρτζαντ και Φρεντερίκ Βέστι.

Ο Πιάστρι ξεκίνησε τρίτος στο grid για τον ντεμπούτο στο Red Bull Ring. Συγκρούστηκε με τον pole-sitter Σεμπάστιαν Φερνάντες στην πρώτη στροφή αλλά απέφυγε τη ζημιά και πήρε τη νίκη. Ο Πιάστρι κατέκτησε τρεις διαδοχικές δεύτερες θέσεις και στους δύο αγώνες στο Hungaroring και στον πρώτο αγώνα feature του Σίλβερστοουν, προτού η πρώτη του απόσυρση της σεζόν να έρθει στην ίδια πίστα όταν το DRS είχε κολλήσει και αναγκάστηκε να αποσυρθεί. Ο συμπαίκτης του Σάρτζαντ πήρε το προβάδισμα του πρωταθλήματος από το Piastri στον δεύτερο αγώνα feature στο Σίλβερστοουν αφού ο Πιάστρι αντιμετώπισε προβλήματα στις κατατακτήριες. Ο Πιάστρι ξεκίνησε πέμπτος για τον αγώνα σπριντ στη Βαρκελώνη, αλλά προσπέρασε πολλά μονοθέσια για να πάρει το προβάδισμα πριν από το τέλος του πρώτου γύρου. Κράτησε τη θέση του για να πάρει τη δεύτερη νίκη. Ο Πιάστρι ανέκτησε το προβάδισμα του πρωταθλήματος αφού τερμάτισε πέμπτος στον επόμενο αγώνα feature του Σπα, αλλά έπεσε ξανά αφού τιμωρήθηκε για παράνομη προσπέραση στον αγώνα σπριντ, τον οποίο κέρδισε ο Σάρτζαντ.

Ο Πιάστρι τιμωρήθηκε στις κατατακτήριες της Μόντσα επειδή εμπόδισε τον Τζέικ Χιουζ και ξεκίνησε τον feature race στην 15η θέση. Έφτασε μέχρι την τρίτη θέση στο τέλος του αγώνα, επωφελούμενος από τη συμμετοχή του Σάρτζαντ σε μια σύγκρουση για να ξαναπάρει το προβάδισμα στο πρωτάθλημα. Αποσύρθηκε από τον αγώνα σπριντ αφού χτυπήθηκε από τον Κλεμέν Νοβαλάκ, αλλά του επιβλήθηκε επίσης ποινή πέντε θέσεων για τον επόμενο αγώνα επειδή νωρίτερα ανάγκασε τον Ντέιβιντ Μπέκμαν να βγει από την πίστα. Παρά την εγκατάλειψη του, ο Πιάστρι διατήρησε το προβάδισμα του πρωταθλήματος αφού οι συμπαίκτες του συγκρούστηκαν μεταξύ τους.

Ο Πιάστρι παρατάχθηκε 16ος στο grid για τον τελευταίο αγώνα feature στο Μουτζέλο και δεν κατάφερε να κερδίσει βαθμούς αφού τερμάτισε 11ος. Ο αντίπαλος του τίτλου Σάρτζαντ τερμάτισε έκτος, αφήνοντας και τους δύο οδηγούς δεμένους με 160 πόντους στον τελικό αγώνα. Ο Σάρτζαντ ξεκίνησε τον αγώνα έξι θέσεις μπροστά από τον Πιάστρι, αλλά αποκλείστηκε μετά από σύγκρουση στον πρώτο γύρο. Ο μοναδικός εναπομείνασας αντίπαλος του τίτλου του Πιάστρι, Τεο Πουσαίρ, δεν μπόρεσε να γεφυρώσει το χάσμα πόντων και ο Πιάστρι τερμάτισε έβδομος για να διεκδικήσει τον τίτλο, τρεις βαθμούς μπροστά από τον Πουσαίρ και τέσσερις από τον Σάρτζαντ.

### Φόρμουλα 2

Ο Πιάστρι στον αγώνα στο Σίλβερστοουν
Τον Δεκέμβριο του 2020, ο Πιάστρι ανακοίνωσε ότι θα συνεχίσει με την Prema στη Φόρμουλα 2, αντικαθιστώντας τον Μικ Σουμάχερ που αποχωρούσε για την Φόρμουλα 1 και με συμπαίκτη το μέλος την ακαδημίας της Φερράρι Ρόμπερτ Σβάρτζμαν για τη σεζόν του 2021. Ο Πιάστρι τερμάτισε πέμπτος στον πρώτο του αγώνα. Στον δεύτερο αγώνα, ξεκίνησε από την έκτη και πήρε θέσεις πριν προσπεράσει τον συνάδελφό στην ακαδημία της Alpine Γκουάνγιου Τζόου στον τελευταίο γύρο για να πάρει την πρωτιά, παίρνοντας την πρώτη του νίκη σε αγώνα της Φόρμουλα 2. Ξεκίνησε τον αγώνα χαρακτηριστικών από την όγδοη θέση, αλλά πέρασε πολλά μονοθέσια για να πάρει το προβάδισμα στον 13ο γύρο από 32. Αργότερα αναγκάστηκε να αποσυρθεί αφού ήρθε σε επαφή με τον Ντάν Τικτουμ με δύο γύρους να απομένουν. Στο Μονακό κατέκτησε δυο διαδοχικές δεύτερες θέσεις για να πάρει τη δεύτερη θέση στην κατάταξη του πρωταθλήματος πίσω από τον Τζόου.

Ο Πιάστρι αποσύρθηκε από τον πρώτο αγώνα σπριντ στο Μπακού μετά από σύγκρουση στον πρώτο γύρο, αλλά τερμάτισε δεύτερος στον μεγάλο αγώνα. Διεκδίκησε την pole position στο Σίλβερστοουν και πήρε το προβάδισμα του πρωταθλήματος αφού τερμάτισε έκτος στον πρώτο αγώνα σπριντ. Στο τέλος του τέταρτου γύρου, κράτησε το προβάδισμα του πρωταθλήματος με πέντε βαθμούς έναντι του Τζόου. Στη Μόντσα, ο Πιάστρι πήρε την πρώτη του feature race νικη που εμπερίεχέ μια μάχη στον 25ο γύρο με τον Τζόου, και αύξησε το προβάδισμά του στο πρωτάθλημα με άλλη μια pole και νίκη στο Σότσι. Ο Πιάστρι έγινε ο δεύτερος οδηγός σε εκείνη τη σεζόν μετά τον Γιούρι Βίπς, που κατάφερε να κερδίσει δύο αγώνες το ίδιο Σαββατοκύριακο, τερματίζοντας πρώτος στον δεύτερο αγώνα σπριντ της Τζέντα και όντας πρώτος την στιγμή που βγήκε η κόκκινη σημαία στο feature race της Κυριακής. Ο Αυστραλός κέρδισε τον τίτλο με το βάθρο στον πρώτο αγώνα στη Γιας Μαρίνα, και έτσι έγινε ο τρίτος οδηγός που κέρδισε το πρωτάθλημα στη "Rookie" σεζόν του. Ολοκλήρωσε τη σεζόν του με μια νίκη στον κυριακάτικο αγώνα, από την 4η θέση, που σήμαινε ότι είχε κερδίσει έξι αγώνες, περισσότερους από οποιονδήποτε άλλο οδηγό εκείνη τη σεζόν.

Με αυτή την κατάκτηση του, ο Πιάστρι εντάχθηκε μαζί με τους: Νίκο Ρόσμπεργκ, Λιούις Χάμιλτον, Νίκο Χούλκενμπεργκ, Σαρλ Λεκλέρ και Τζορτζ Ράσελ, ως οι μόνοι οδηγοί που κέρδισαν τον τίτλο GP2/F2 στις rookie σεζόν τους. Έγινε επίσης μόλις ο πέμπτος οδηγός μετά τους Χάμιλτον, Χούλκενμπεργκ, Λεκλέρ και Ράσελ που κέρδισε τον τίτλο GP3/F3, και στη συνέχεια τον τίτλο GP2/F2 την επόμενη χρονιά, και ο πρώτος οδηγός που κέρδισε τρία συνεχόμενα πρωταθλήματα feeder series, κερδίζοντας το Formula Renault Eurocup το 2019.

### Φόρμουλα 1

Ο Πιάστρι εντάχθηκε στη ακαδημία της Renault τον Ιανουάριο του 2020. Αφού εξασφάλισε το Πρωτάθλημα της Φόρμουλα 3 το 2020, ανταμείφθηκε για τις προσπάθειές του από την Renault F1 Team με μια δοκιμή νεαρών οδηγών στο Μπαχρέιν στις 31 Οκτωβρίου 2020 μαζί με τους Κρίστιαν Λούντγκαρντ και Γκουάνγιου Τζόου. Για το 2021, ο Πιάστρι θα βρισκόταν μέρος της ανανεωμένης Ακαδημίας της Alpine μαζί με τους Τζόου, Λούντγκαρντ, Βίκτορ Μαρταίν και Καο Κολέτ. Παρέμεινε μέλος της μετονομαζόμενης ακαδημίας της Alpine το 2021 και οδήγησε το Alpine A521 στα τέστ νέων οδηγών μετά τη σεζόν στη Γίας Μαρίνα τον Δεκέμβριο.

Μετά τη κατάκτηση του πρωταθλήματος της Φόρμουλα 2, ο Πιάστρι διορίστηκε εφεδρικός οδηγός της ομάδας της Alpine για το 2022. Έγινε επίσης διαθέσιμος ως εφεδρικός οδηγός για τη McLaren μετά από συμφωνία μεταξύ των δύο ομάδων. Πήρε μέρος σε περαιτέρω δοκιμές του A521 καθ' όλη τη διάρκεια της σεζόν, όπως την Πίστα της Αμερικής, τη διεθνή Πίστα του Λουσαΐλ και την Πίστα του Σίλβερστοουν.

#### Διαφωνία Συμβολαίων και Ακρόαση στο Συμβούλιο Αναγνώρισης Συμβάσεων

Τον Ιούνιο του 2022, είχε αναφερθεί ότι ο Πιάστρι επρόκειτο να οδηγούσε για λογαριασμό της Williams το 2023 ως δανεικός από την Alpine, οι οποίοι αρχικά αναμενόταν να διατηρήσουν τον Εστεμπάν Οκόν και τον Φερνάντο Αλόνσο. Τον Αύγουστο, ο Αλόνσο ανακοίνωσε ότι θα άφηνε την ομάδα για να αντικαταστήσει τον αποσυρόμενο Σεμπάστιαν Φέτελ στην Άστον Μάρτιν. Η Alpine ανακοίνωσε ότι ο Πιάστρι θα αντικαταστούσε τον Αλόνσο το 2023, αν και το δελτίο τύπου δεν περιείχε αντίδραση από τον ίδιο. Ο Πιάστρι απέρριψε την ανακοίνωση της Alpine μέσω μιας ανάρτησης στο Twitter, δηλώνοντας ότι δεν είχε υπογράψει συμβόλαιο με την ομάδα και ότι δεν θα οδηγούσε για αυτούς το 2023. Ο διευθυντής της ομάδας Ότμαρ Σαφνάουερ ακολούθησε επικρίνοντας τις ενέργειες και την «ακεραιότητα του Πιάστρι ως ανθρώπινο ον», λέγοντας ότι περίμενε πίστη από τον πρώην οδηγό της ακαδημίας και απείλησε να προσφύγει στο δικαστήριο για τα θέματα του συμβολαίου.

Μια ακρόαση του Συμβουλίου Αναγνώρισης Συμβάσεων (CRB) της FIA ξεκίνησε στις 29 Αυγούστου 2022 με σκοπό να καθοριστεί εάν ο Πιάστρι είχε συμβόλαιο στην Alpine ή εάν ήταν ελεύθερος να ενταχθεί σε διαφορετική ομάδα για το 2023. Στην περίπτωση που η Alpine κέρδιζε το δικαστήριο θα μπορούσε να είχε υποχρεώσει τον Πιάστρι να εκπληρώσει το συμβόλαιό του και να αγωνιστεί για αυτούς το 2023 ή θα μπορούσε να είχε ζητήσει αμοιβή αποζημίωσης για τις υπηρεσίες του από οποιεσδήποτε άλλες ενδιαφερόμενες ομάδες. Πριν το Ολλανδικό Γκραν Πρι, η CRB αποφάνθηκε κατά της Alpine, με τη μετακίνηση του Πιάστρι στη McLaren να επιβεβαιώνεται λίγο αργότερα. Στην τελική της απόφαση, η CRB αποκάλυψε επίσης την ημερομηνία κατά την οποία ο Πιάστρι υπέγραψε επίσημα το συμβόλαιό του με τη McLaren, η οποία ήταν η 4η Ιουλίου 2022 – μία ημέρα μετά τη διεξαγωγή του Βρετανικού Γκραν Πρι. Αυτό το συμβόλαιο αρχικά εξασφάλιζε στον Πιάστρι μόνο εφεδρικό ρόλο για το 2023, με αναβάθμιση σε πλήρη θέση που εξαρτιόταν από το ότι η ομάδα του Γουόκιν θα μπορούσε να συμφωνήσει στο σπάσιμο του συμβολαίου με τον Ντάνιελ Ρικιάρντο – κάτι που είχε συμφωνηθεί πριν από το Βελγικό Γκραν Πρι. Ο Πιάστρι είπε ότι πίσω από την απόφασή του να εγκαταλείψει την ομάδα ήταν η "κατάρρευση εμπιστοσύνης" μεταξύ αυτού και της ομάδος.

#### McLaren (2023–)

Ο Πιάστρι πρόκειται να αγωνιστεί για τη McLaren το 2023 μαζί με τον Λάντο Νόρις, αντικαθιστώντας τον Ντάνιελ Ρικιάρντο.

Παραπομπές
----------

1. ↑  «2021 FIA F2 champion Oscar Piastri to join McLaren Racing in 2023». *mclaren.com* (στα Αγγλικά). 2 Σεπτεμβρίου 2022. Ανακτήθηκε στις 2 Σεπτεμβρίου 2022.
2. ↑  «Why Oscar Piastri's ability to adapt puts him alongside the very best». *Motor Sport Magazine* (στα Αγγλικά). 4 Αυγούστου 2022. Ανακτήθηκε στις 16 Ιανουαρίου 2023.
3. ↑  «Why Oscar Piastri is destined for F1 greatness | Only Sports» (στα Αγγλικά). 10 Σεπτεμβρίου 2022. Ανακτήθηκε στις 16 Ιανουαρίου 2023.
4. ↑
5. ↑  «Oscar Piastri - Young Drivers - British Racing Drivers' Club». Ανακτήθηκε στις 21 Δεκεμβρίου 2018.
6. ↑  «OSCAR PIASTRI JOINS RICKY FLYNN MOTORSPORT IN 2016». 2016. Ανακτήθηκε στις 21 Δεκεμβρίου 2018.
7. ↑  «OSCAR PIASTRI SIXTH IN WORLD CHAMPIONSHIP». 2016. Ανακτήθηκε στις 21 Δεκεμβρίου 2018.
8. ↑  Wood, Elliot (30 Αυγούστου 2017). «Scout Report: Oscar Piastri». *FormulaScout*. Ανακτήθηκε στις 21 Δεκεμβρίου 2018.
9. ↑  «OSCAR PIASTRI JOINS DRAGON F4 FOR F4UAE CHAMPIONSHIP». 2016. Αρχειοθετήθηκε από το πρωτότυπο στις 13 Ιουλίου 2022. Ανακτήθηκε στις 21 Δεκεμβρίου 2018.
10. ↑  Jackson, Connor (8 Φεβρουαρίου 2017). «TRS ARDEN ANNOUNCE 2017 ALL-YRDA BRITISH F4 LINE UP». *The Checkered Flag*. Ανακτήθηκε στις 21 Δεκεμβρίου 2018.
11. ↑  «BRITISH F4 THRILLS AT OULTON COME RAIN OR SHINE». 22 Μαΐου 2017. Αρχειοθετήθηκε από το πρωτότυπο στις 21 Δεκεμβρίου 2018. Ανακτήθηκε στις 21 Δεκεμβρίου 2018.
12. ↑  «Oscar Piastri runner-up in British F4 Championships». 2 Οκτωβρίου 2017. Ανακτήθηκε στις 21 Δεκεμβρίου 2018.
13. ↑  «OSCAR PIASTRI TO TEST GP3 IN ABU DHABI». 28 Νοεμβρίου 2018. Ανακτήθηκε στις 21 Δεκεμβρίου 2018.
14. ↑  Wood, Elliot (20 Δεκεμβρίου 2017). «British F4 runner-up Oscar Piastri to step up to FR2.0 Eurocup with Arden Motorsport». *FormulaScout*. Ανακτήθηκε στις 21 Δεκεμβρίου 2018.
15. ↑  «Double Podium for Piastri at Hockenheim Formula Renault Eurocup». 24 Σεπτεμβρίου 2018. Ανακτήθηκε στις 21 Δεκεμβρίου 2018.
16. ↑  «OSCAR PIASTRI SIGNS WITH FORMULA RENAULT CHAMPIONS». 21 Δεκεμβρίου 2018. Ανακτήθηκε στις 21 Δεκεμβρίου 2018.
17. ↑  «Maiden victory for Oscar Piastri at Silverstone». *Formule Renault*. Αρχειοθετήθηκε από το πρωτότυπο στις 25 Δεκεμβρίου 2021. Ανακτήθηκε στις 26 Δεκεμβρίου 2021.
18. ↑  «Silverstone double for Oscar Piastri». *Formule Renault*. Αρχειοθετήθηκε από το πρωτότυπο στις 25 Δεκεμβρίου 2021. Ανακτήθηκε στις 26 Δεκεμβρίου 2021.
19. ↑  «Oscar Piastri takes care of business». *Formule Renault*. Αρχειοθετήθηκε από το πρωτότυπο στις 16 Νοεμβρίου 2021. Ανακτήθηκε στις 26 Δεκεμβρίου 2021.
20. ↑  «The win for Victor Martins, the title for Oscar Piastri!». Αρχειοθετήθηκε από το πρωτότυπο στις 25 Δεκεμβρίου 2021. Ανακτήθηκε στις 26 Δεκεμβρίου 2021.
21. ↑  Benyon, Jack (18 Οκτωβρίου 2019). «Prema names F3 post-season test line-up». *Motorsport.com*. Motorsport Network. Ανακτήθηκε στις 18 Οκτωβρίου 2019.
22. ↑  «Piastri completes PREMA line-up for 2020». 24 Ιανουαρίου 2020. Αρχειοθετήθηκε από το πρωτότυπο στις 26 Ιανουαρίου 2020. Ανακτήθηκε στις 27 Ιανουαρίου 2020.
23. ↑  Suttill, Josh (4 Ιουλίου 2020). «Oscar Piastri dominates FIA F3 opener, Alex Peroni P3 on comeback». *formulascout.com*. Ανακτήθηκε στις 26 Δεκεμβρίου 2020.
24. ↑  Waring, Bethonie (2 Αυγούστου 2020). «Smolyar holds off Beckmann to take maiden FIA F3 victory at Silverstone». *formulascout.com*. Ανακτήθηκε στις 26 Δεκεμβρίου 2020.
25. ↑  Allen, Peter (8 Αυγούστου 2020). «Sargeant takes maiden FIA F3 win and points lead at Silverstone». *formulascout.com*. Ανακτήθηκε στις 26 Δεκεμβρίου 2020.
26. ↑  Woollard, Craig (16 Αυγούστου 2020). «Piastri uses great start to win FIA F3 race two at Barcelona». *formulascout.com*. Ανακτήθηκε στις 26 Δεκεμβρίου 2020.
27. ↑  Waring, Bethonie (29 Αυγούστου 2020). «Trident's Lirim Zendeli converts pole to maiden F3 win at Spa». *formulascout.com*. Ανακτήθηκε στις 26 Δεκεμβρίου 2020.
28. ↑  Suttill, Josh (30 Αυγούστου 2020). «Spa F3: Sargeant wins sprint race to reclaim points lead». *motorsport.com*. Ανακτήθηκε στις 26 Δεκεμβρίου 2020.
29. ↑  Woollard, Craig (4 Σεπτεμβρίου 2020). «Lawson promoted to FIA F3 pole after Monza qualifying penalties». *formulascout.com*. Ανακτήθηκε στις 26 Δεκεμβρίου 2020.
30. ↑  Woollard, Craig (5 Σεπτεμβρίου 2020). «Piastri: recovery drive to FIA F3 points lead at Monza "a lot of fun"». *formulascout.com*. Ανακτήθηκε στις 26 Δεκεμβρίου 2020.
31. ↑  Woollard, Craig (7 Σεπτεμβρίου 2020). «Prema title contenders given Mugello grid drops among F3 penalties». *formulascout.com*. Ανακτήθηκε στις 26 Δεκεμβρίου 2020.
32. ↑  Allen, Peter (12 Σεπτεμβρίου 2020). «Vesti wins Mugello FIA F3 thriller, title rivals tied on points». *formulascout.com*. Ανακτήθηκε στις 26 Δεκεμβρίου 2020.
33. ↑  Suttill, Josh (13 Σεπτεμβρίου 2020). «Mugello F3: Piastri wins 2020 title as Lawson dominates season finale». *autosport.com*. Ανακτήθηκε στις 26 Δεκεμβρίου 2020.
34. ↑  «Twitter». *mobile.twitter.com*. Ανακτήθηκε στις 13 Σεπτεμβρίου 2020.
35. ↑  «Oscar Piastri confirms F2 drive with leading team Prema for 2021». 1 Δεκεμβρίου 2020. Ανακτήθηκε στις 27 Ιανουαρίου 2020.
36. ↑  Williams, Sam (18 Ιουλίου 2021). «Zhou wins the F2 feature race at Silverstone». *formulascout*. Ανακτήθηκε στις 27 Ιουλίου 2021.
37. ↑  «Piastri combines with Prema for FIA Formula 3 Championship and joins Renault Sport Academy». 26 Ιανουαρίου 2020. Αρχειοθετήθηκε από το πρωτότυπο στις 25 Ιουλίου 2022. Ανακτήθηκε στις 27 Ιανουαρίου 2020.
38. ↑  Thoughts of A Champion- Oscar Piastri, FIA Formula 3 Championship (24 Σεπτεμβρίου 2020). «Thoughts of A Champion- Oscar Piastri». *FIA Formula 3 Championship*.
39. ↑  «PIASTRI COMPLETES FIRST F1 TEST IN BAHRAIN». 31 Οκτωβρίου 2020. Ανακτήθηκε στις 31 Οκτωβρίου 2020.
40. ↑  Graham, Brett (15 Δεκεμβρίου 2021). «Australia's Oscar Piastri sets blistering pace in first official Formula 1 test». *nine.com.au*. Ανακτήθηκε στις 24 Αυγούστου 2022.
41. ↑  «Australian F2 racer Oscar Piastri joins Alpine as reserve driver for 2022». 16 Νοεμβρίου 2021. Ανακτήθηκε στις 16 Νοεμβρίου 2021.
42. ↑  Smith, Luke (12 Μαρτίου 2022). «Piastri joins pool of McLaren F1 reserves for 2022 season». *autosport.com*. Ανακτήθηκε στις 3 Σεπτεμβρίου 2022.
43. ↑  Valantine, Henry (14 Ιουνίου 2022). «Piastri runs extra Alpine test; Caldwell to make debut». *planetf1.com*. Ανακτήθηκε στις 24 Αυγούστου 2022.
44. ↑  «PIASTRI TESTS F1 AT COTA». 22 Απριλίου 2022. Ανακτήθηκε στις 8 Μαΐου 2022.
45. ↑  «EXCLUSIVE: Oscar Piastri 'very clear' he expects a race seat with Alpine in 2023». 25 Φεβρουαρίου 2022. Ανακτήθηκε στις 8 Μαΐου 2022.
46. ↑  Mitchell, Scott (13 Ιουνίου 2022). «Piastri closing on deal to drive for Williams in 2023». *The Race*. The Race Media. Ανακτήθηκε στις 13 Ιουνίου 2022.
47. ↑  «Sebastian Vettel to retire from F1 at the end of the 2022 season». *Aston Martin F1 Team*. 28 Ιουλίου 2022. Ανακτήθηκε στις 28 Ιουλίου 2022.
48. ↑  «Fernando Alonso signs to Aston Martin for 2023 on multi-year contract». *www.formula1.com*. Formula One. Ανακτήθηκε στις 1 Αυγούστου 2022.
49. ↑  «Piastri to make F1 debut with Alpine in 2023 replacing Alonso». *www.motorsport.com* (στα Αγγλικά). Ανακτήθηκε στις 2 Αυγούστου 2022.
50. ↑  Piastri, Oscar (2 Αυγούστου 2022). «I understand that, without my agreement, Alpine F1 have put out a press release late this afternoon that I am driving for them next year. This is wrong and I have not signed a contract with Alpine for 2023. I will not be driving for Alpine next year». *Twitter* (στα Αγγλικά). Ανακτήθηκε στις 2 Αυγούστου 2022.
51. ↑  Cooper, Sam (8 Αυγούστου 2022). «Oscar Piastri criticised by Otmar Szafnauer for showing a lack of loyalty to Alpine». *planetf1.com*.
52. ↑  Gover, Paul (9 Αυγούστου 2022). «Court battle ahead for Australia's next F1 hopeful Oscar Piastri». *drive.com.au*.
53. ↑  Saunders, Nate. «Oscar Piastri hearing starts over McLaren, Alpine contracts». *www.espn.com*. ESPN. Ανακτήθηκε στις 29 Αυγούστου 2022.
54. ↑  Cooper, Adam. «How CRB decision will decide Piastri's F1 fate». *www.autosport.com*. Motorsport Network. Ανακτήθηκε στις 29 Αυγούστου 2022.
55. ↑  «DECISION OF THE CONTRACT RECOGNITION BOARD 02/09/2022». *www.fia.com*. FIA. Ανακτήθηκε στις 2 Σεπτεμβρίου 2022.
56. ↑  Benson, Andrew. «Oscar Piastri to drive for McLaren after Alpine lose contract appeal». *www.bbc.co.uk*. BBC Sport. Ανακτήθηκε στις 2 Σεπτεμβρίου 2022.
57. ↑  Mitchell-Malm, Scott. «Ruling Reveals Piastri signed McLaren contract after British GP». *www.the-race.com*. The Race Media. Ανακτήθηκε στις 2 Σεπτεμβρίου 2022.
58. ↑  «How McLaren did its Piastri F1 deal - and what Alpine knew». 2 Σεπτεμβρίου 2022.
59. ↑  Barretto, Lawrence. «EXCLUSIVE: Piastri on joining McLaren, leaving Alpine and making his F1 debut». *www.formula1.com*. Formula One. Ανακτήθηκε στις 3 Σεπτεμβρίου 2022.
60. ↑  McClure, Michael (2 Σεπτεμβρίου 2022). «Piastri to join McLaren in 2023 after Alpine snub». *F1 Feeder Series* (στα Αγγλικά). Ανακτήθηκε στις 2 Σεπτεμβρίου 2022.
61. ↑  «2021 FIA F2 CHAMPION OSCAR PIASTRI TO JOIN McLAREN RACING IN 2023». *www.mclaren.com*. McLaren Group. Ανακτήθηκε στις 2 Σεπτεμβρίου 2022.